14 L ART DE FAULCONNERIE 



L'aigle prant l'austour et tout autre 

 oyseau de rapine pour ce qu'elle les voit 

 porter les giés, lesquelz elle cuide estre 

 past, et pour ceste cause tache les prandre. 

 Et n'y scet on autre cause, veu que quant 

 elle est ou désert elle ne fait pas ainsi. 

 Pour éviter l'aigle, on doit oster les giés 

 de son oyseau, quant on le veult faire 

 voler ; autrement l'oyseau, ■ par quelque 

 industrie qu'il eust, ne se sauroit délivrer 

 de l'aigle. L'aigle, dicte aigle absoluement, 

 prant le lièvre, le renart, la gazelle; l'aigle 

 nommée zimiech prant la grue et oyseaux 

 moindres. Quant il y a aigles gastant le gi- 

 bier, le remède est : cous les yeux à une 

 aigle, en luy laissant peu d'ouverture pour 

 veoir la clarté; et dedans son fondement 

 metz ung peu de assa fetida, puis cous le- 

 dit lieu; et aux jambes d'elle lie ele ou 

 cher ou drapeau rouge, lequel les aigles 

 cuident estre cher ; et la fais voler; et en 

 volant et soy défendant gettera les autres 

 bas, ou s'enfuyront; laquelle chose elle ne 



